Raġel li kien qiegħed l-Għadira jipprattika l-kitesurfing ta spettaklu lil dawk li kienu fil-bajja hekk kif b'mod eċċezzjonali kellu kontroll assolut tat-tajra tiegħu. Newsbook.com.mt irċieva filmat ta din il-persuna tipprattika dan l-isport. Illum ir-riħ fil-gżejjer Maltin kien forza tnejn għal tlieta mill-Lvant għall-Grigal. Il-kite surfing huwa sport li l-persuna tuża s-saħħa tar-riħ u permezz ta' tajra kbira tinqata' mill-ilma jew mill-art. Dan l-isport jikkombina numru ta' sport ieħor fosthom il-paragliding, wind surfing, skateboarding u snowboarding. Għada t-temp fil-gżejjer Maltin mistenni jkun riħ moderat mil-Lvant għall-Grieg li jsir ħafif għal moderat mix-Xlokk il-Lvant. L-ogħla temperatura għada mistennija tkun 27°C filwaqt li l-inqas mistennija tkun 18°C. Il-Ħadd it-temp mistenni jkun il-biċċa l-kbira xemxi bl-ogħla temperatura mistennija tkun 27°C u l-inqas 17°C. Filmat: info@newsbook.com.mt